NaiveNeuron/SloPal huggingface dataset:
Dostál, Ondrej, poslanec NR SR (2010-12-08):
Vážený pán predsedajúci, vážená pani ministerka, vážené kolegyne, vážení kolegovia, dovoľte mi, aby som uviedol informáciu o prerokovaní vládneho návrhu zákona o poskytovaní dotácií v pôsobnosti Úradu vlády Slovenskej republiky, tlač 105, vo výboroch a z poverenia Výboru Národnej rady Slovenskej republiky pre ľudské práva a národnostné menšiny, keďže gestorský výbor neprijal spoločnú správu, uvádzam iba informáciu. Predmetný návrh zákona Národná rada Slovenskej republiky svojím uznesením z 19. októbra 2010 pridelila na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre ľudské práva a národnostné menšiny. Za gestorský výbor bol určený Výbor Národnej rady Slovenskej republiky pre ľudské práva a národnostné menšiny. Výbory prerokovali návrh zákona v lehote určenej uznesením Národnej rady Slovenskej republiky a zhodne ho odporúčali Národnej rade Slovenskej republiky schváliť s pripomienkami. Gestorský výbor nedostal žiadne stanoviská od poslancov tých výborov, ktorým návrh nebol pridelený na prerokovanie. Pozmeňujúce a doplňujúce návrhy, ktoré vyplývajú z uznesení výborov sú uvedené v časti IV. Informácie, konkrétne ide o 11 bodov, o 11 pozmeňujúcich a doplňujúcich návrhov. Gestorský výbor neschválil záverečné stanovisko k návrhu zákona ako spoločný spravodajca v súlade s § 80 ods. 2 rokovacieho poriadku navrhujem nasledovný postup pri hlasovaní. Hlasovať spoločne o bodoch 1 a 3, spoločne o bodoch 2, 7, 8 a 9, spoločne o bodoch 4, 6 a 10 a samostatne o bode 11. A v prípade, že bude schválený bod 3, o bode 5 sa hlasovať nebude. Vážený pán predsedajúci, otvorte, prosím, rozpravu.
Hrušovský, Pavol, podpredseda NR SR (2010-12-16):
Pán poslanec Pelegrini.
Babič, Ján, poslanec NR SR (2014-11-25):
Sľubujem. (Potlesk.)
Viskupič, Jozef, poslanec NR SR (2013-10-22):
Ďakujem. Braňo, spomínal si teda a dúfam, že spomínal si to, že sme navštívili ministerstvá, resp. niektoré, navštívili sme Radu pre vysielanie a retransmisiu, ministerstvo školstva a oceňujem, že nás prijali aj zodpovední ľudia z ministerstva kultúry. Dostali sme ubezpečenie, že pravdepodobne niektoré tie najvypuklejšie problémy sa do nejakého stavu upravia. Ja chcem tomu veriť, že áno. Chcem sa teda vyjadriť k rozprave aj k tomu bodu, ktorý si spomínal ty, a to sú spomínané zavádzanie prvej, druhej opony, ale hlavne to, ako sa toto naozaj premietne do reality. Totižto čo si možno nespomenul dostatočne jasne, bolo, že pri návrhu tej spomínanej vyhlášky sa v rámci medzirezortu otvorila obrovská debata medzi ľuďmi, ktorých nikto nemôže obviniť, že sú teda naklonení súčasnej opozícii, a to teda aj Rada pre vysielanie a retransmisiu a dokonca teda aj samotné ministerstvo školstva, ktoré bolo asi najtvrdšie zo všetkých subjektov, ktoré sa zúčastnilo, zúčastnili, a v rámci tej pripomienky, ktorú poslali, napísali, že odporúčame vypustiť celý navrhovaný ods. 4, pretože tam bola chyba. Takže podrobnejšie sa vyjadrím v rozprave. Stojím za pozmeňujúcim návrhom, ktorý sme opätovne teda spolu predložili, a dúfam, že poslanci z vládnej strany ho podporia. Ďakujem.
Susko, Boris, poslanec NR SR (2020-04-28):
Ďakujem pekne za slovo. Pani poslankyňa, máte pravdu, s tým, možno len súhlasiť, že sú obrovské prieťahy v konaní, že tie jednotlivé súdne spory trvajú dlho a že treba nastaviť časové rámce. Len treba rozlišovať, že čo to ten časový rámec je, že časový rámec v súlade s medzinárodnými pravidlami je určitý akceptovaný manažérsky nástroj slúžiaci pre potrebu efektívnej správy a riadenia súdu ako takého, a nie na určenie lehôt samotným sudcom v konkrétnych konaniach, dokedy majú rozhodnúť nejaký konkrétny spor, tak ako to predložila vláda, pretože sa nezohľadní individuálna obtiažnosť jednotlivých vecí a ich pripravenosť na rozhodnutie a v konečnom dôsledku to môže byť práve v neprospech účastníkov konania. Takže určite to treba riešiť, ale treba to riešiť ako manažérsky nástroj pre riadenie súdu, ale nie samotných lehôt na rozhodnutie sporu. Ďakujem.
Šebová, Zuzana, poslankyňa NR SR (2022-03-23):
Ďakujem pekne. Ja by som len chcela pripomenúť kolegom z výboru na kontrolu činnosti Vojenského spravodajstva, máme presunutý výbor. Pôvodne bol plánovaný na 12.15 hod. Keďže máme mimoriadnu schôdzu, sme to posunuli na 12.45 hod. Je to v ubytovacom zariadení v štandardnej miestnosti. Ďakujem pekne.
I. Mikloš, poslanec: (2009-02-12):
Pani ministerka, čo sa týka kauzy Privilégium, vy osobne a predseda vlády ste prevzali zodpovednosť. Prihlásili ste sa k zodpovednosti za Privilégium, keď ste povedali, že sa tam nič nestalo. Tu, na tejto pôde sa to stalo. Či sa stalo, alebo nestalo, sa uvidí, ale každopádne bývalá členka vašej strany je dnes súdne stíhaná za túto kauzu. Čo sa týka sociálnych podnikov. Vy sa nám snažíte vkladať do úst, že my sme proti sociálnym podnikom. My nie sme proti sociálnym podnikom. My sme proti takým sociálnym podnikom, aké ich robíte vy, pretože je to biznis Smeru. Je to vec, cez ktorú sa plytvá verejnými zdrojmi, pani ministerka. Prvýkrát ste predložili na Radu pre hospodársku krízu návrh, že chcete použiť 6 miliárd korún na sociálne podniky. Potom sa to korigovalo. Nevieme, koľko to bude, ale vy chcete miliardy korún použiť spôsobom, ktorý sa ukazuje byť veľmi neefektívnym, ktorý sa ukazuje byť plytvaním peňazí, ktorý sa ukazuje byť biznisom Smeru, do ktorého sú namočení vaši poslanci a vy ste to hrdo dokonca priznali, keď ste povedali, že, áno, nesú nad tým patronát. Takže pripájam sa k výzve pána poslanca Freša a vyzývam vás, aby ste povedali, konkrétne ktorí poslanci Smeru sú zapojení v tomto biznise Smeru, pretože som presvedčený, že je to protiústavné. A čo sa týka minimálnej mzdy. Áno, je to zavesené na minimálnu mzdu. Minimálny vymeriavaci základ už od našej vlády, ale po prvé, vy ste zvýšili minimálnu mzdu tak, že ste zrušili vlastný zákon, na ktorom ste sa dohodli so zamestnávateľmi a s odbormi. A po druhé, vládnete tretí rok. Tak ak to nie je dobré riešenie a jediným výsledkom vášho trojročného vládnutia je, že ste zriadili komisiu, tak to je naozaj dosť málo a dosť pomalé, najmä v súčasnom stave krízy, keď treba konať rýchlo. Preto sme dali aj tento návrh.
Laššáková, Jana, podpredsedníčka NR SR (2014-11-08):
Ale, pani podpredsedníčka, no tak sme sa striedali.
Hort Milan, podpredseda NR SR (2010-12-03):
Do rozpravy je ďalej prihlásený pán poslanec Marek Maďarič, pripraví sa pán poslanec Marian Záhumenský. Nech sa páči, pán poslanec, máte slovo v rozprave.
D. Lipšic, poslanec: (2008-09-18):
Reakcie predsedu vlády k tejto téme sa menili s časom. Najskôr to bola reakcia, že veď nebola podaná námietka zaujatosti, potom to bola reakcia, veď išlo o spoločenský telefonát, potom tu bola reakcia aj k tejto interpelácii, veď je prezumpcia neviny. Potom to bola reakcia, veď to sú sfalšované doklady a potom už neviem čo. Často, keď dochádza k excesom aj v tomto parlamente, tak predseda vlády poukazuje na to, že ide o ľudí, ktorí nie sú v jeho vláde, o jednotlivých poslancov. Pán Harabin je zástupca pána Fica vo vláde. Je vicepremiér tejto vlády. Ten problém už nie je problémom pána Harabina. Pre opozíciu je taký minister skvelý. Skompromituje sa aj sám. Dnes to už je problém slušnosti v tejto krajine a tejto vlády. Dnes predseda vlády sedí vo vláde vedľa človeka, ktorý mal preukázateľný vzťah s drogovou mafiou. To považujem za vec, ktorej sa predseda vlády nezbaví ani odpoveďou na to, že sa treba pýtať ministra spravodlivosti. To je jeho minister spravodlivosti. Nie minister spravodlivosti opozície, ani môj, ale tohto predsedu vlády. Je to jeho zástupca, je to jeho zodpovednosť a celej vlády. Preto si dovoľujem vyjadriť zásadný nesúhlas s tým, akým alibistickým spôsobom predseda vlády odpovedal na moju interpeláciu. Ďakujem, pán predsedajúci.
Hrnčiar, Andrej, podpredseda NR SR (2016-05-25):
Ďakujem, pán poslanec. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Pán spravodajca, chcete vystúpiť hneď? Môžeme v tomto poradí, hej. Takže nech sa páči, pani poslankyňa Grausová, pripraví sa pán poslanec Burian.
Burian, Jozef, poslanec NR SR (2017-01-31):
Ďakujem. Vážený pán predsedajúci, v zmysle § 90 ods. 5 zákona Národnej rady Slovenskej republiky o rokovacom poriadku dajte hlasovať spoločne o pripomienkach pána prezidenta pod bodmi 15, 19 a 25 s odporúčaním gestorského výboru schváliť.
Bernaťák, Tibor, poslanec NR SR (2016-06-17):
Vážený pán predsedajúci, vážené pani poslankyne, vážení páni poslanci, na návrh štyroch poslaneckých klubov, a to Slovenskej národnej strany, SMER-u – SD, MOST-u – HÍD a SME RODINA – Boris Kollár v zmysle § 24 ods. 5 rokovacieho poriadku predkladáme návrh, aby Národná rada vypustila schválený bod z tejto schôdze, a to bod č. 29, návrh skupiny poslancov na vydanie zákona, ktorým sa dopĺňa zákon č. 85/2005 Z. z. o politických stranách v znení neskorších predpisov. Je to tlač č. 106, druhé čítanie. S tým teda, aby tento návrh, respektíve bod bol zaradený na septembrovú schôdzu. Návrh odôvodňujeme tým, že ústavnoprávny výbor prerušil rokovanie o tomto bode programu, pričom za prerušenie hlasovali všetci prítomní členovia ústavnoprávneho výboru, vrátane navrhovateľa. Včera rovnako gestorský výbor pre verejnú správu a regionálny... (Prerušenie vystúpenia časomerom.)
Krajkovič, Mikuláš, poslanec NR SR (2013-03-21):
Ďakujem pekne za slovo. Vážený pán predsedajúci, vážený pán minister, kolegyne, kolegovia, dovoľte mi, aby som predniesol spoločnú správu výborov Národnej rady Slovenskej republiky o prerokovaní Správy o plnení úloh zahraničnej politiky Slovenskej republiky v roku 2012. Návrh pridelil predseda Národnej rady Slovenskej republiky svojím rozhodnutím č. 413 z 28. februára 2013 na prerokovanie Výboru Národnej rady Slovenskej republiky pre európske záležitosti a Zahraničnému výboru Národnej rady Slovenskej republiky. Za gestorský výbor určil Zahraničný výbor Národnej rady Slovenskej republiky a výbor pre európske záležitosti uznesením z 13. marca 2013, č. 62, a Zahraničný výbor Národnej rady Slovenskej republiky uznesením z 12. marca 2013, č. 39, kde odporúčajú Národnej rade Slovenskej republiky zobrať Správu o plnení úloh zahraničnej politiky Slovenskej republiky v roku 2012 na vedomie. Gestorský výbor na základe stanovísk výborov vyjadrených v ich uzneseniach a stanovísk poslancov gestorského výboru odporúča Národnej rade Slovenskej republiky zobrať predmetný materiál na vedomie. A teraz ešte k druhému bodu a to je spoločná správa výborov Národnej rady Slovenskej republiky o prerokovaní Zamerania zahraničnej politiky Slovenskej republiky na rok 2013. Návrh pridelil predseda Národnej rady Slovenskej republiky svojím rozhodnutím č. 364 z 25. januára 2013 na prerokovanie Výboru Národnej rady Slovenskej republiky pre európske záležitosti a Zahraničnému výboru Národnej rady Slovenskej republiky. Výbor Národnej rady Slovenskej republiky pre európske záležitosti uznesením z 20. februára 2013 pod č. 59 a Zahraničný výbor Národnej rady Slovenskej republiky uznesením z 27. februára 2013 pod č. 13 odporúčajú Národnej rade Slovenskej republiky zobrať materiál Zameranie zahraničnej politiky Slovenskej republiky na rok 2013 na vedomie. Gestorský výbor na základe stanovísk výborov vyjadrených v ich uzneseniach a stanovísk poslancov gestorského výboru odporúča Národnej rade Slovenskej republiky zobrať predmetný materiál na vedomie. Spoločná správa výborov Národnej rady Slovenskej republiky o prerokovaní materiálu Zameranie zahraničnej politiky Slovenskej republiky na rok 2013 bola schválená uznesením Zahraničného výboru Národnej rady Slovenskej republiky č. 37 z 27. februára 2013. Týmto uznesením ma výbor poveril plniť úlohy spoločného spravodajcu. Toľko, prosím, spoločné správy a otvorte rozpravu k tomuto bodu.
Mizík, Stanislav, poslanec NR SR (2021-11-30):
Ďakujem za slovo. Áno, Rasťo, od zakotvenia článku 7 odsek 2 nie sme prakticky suverénnych štát. Však logicky, ako môže byť niekto suverénny, keď sám seba, svoju hlavu dobrovoľne strčí do chomúta a povie: „Len poriadne šibaj, pane, pôjdem, kam chceš.“. Všetky vlády, vrátanej tej, kedy to začalo, sú zodpovedné za toto poníženie. A to v historickej časovej osi tých vlád bolo požehnane už. Či boli modré, či červené, všetky sa pchali do toho čertovho spolku, ktorý sa volá Európska únia. Im to nevadilo, ten odsek, ani tento odsek, článok. Im to nevadí a nebude vadiť. Oni, červení a modrí, sú jedna minca a keď si, Rasťo, spomenul tých našich europoslancov, no ja by som radšej o nich pomlčal. Aj naši poslanci v Európskom parlamente sú jedna minca. Ďakujem za slovo.
Kollár, Boris, poslanec NR SR (2016-10-27):
Áno, ďakujem pekne. Pán kolega, ale ja s vami absolútne súhlasím. To, čo ste nám ukázali, som za to, aby to kvórum vôbec nebolo. Samozrejme, som rovnako za to, aby sme to vždy, to referendum priradili k nejakým voľbám. Každý rok tu máme nejaké veľké voľby. Som za šetrenie prostriedkov a financií daňových poplatníkov. Absolútne v tom sa zhodneme na 100 %. Som rád, že ste to spomenuli. Som za. Ale rovnako mi dovoľte, aby som vám povedal, že nemôžem súhlasiť s názorom, že tunák je znižovanie kvóra nebezpečné, lebo Kotleba. Je nebezpečné, lebo Chomík. Máme problémy s Alianciou za rodinu. Je, preboha živého, je to nebezpečné, lebo adopcia detí homosexuálmi. To určite nemôžeme takto chápať právo, lebo niekto nás tu straší, tak to nesmieme spraviť, preboha živého. To určite nie. No a ďalšia vec, ešte by som chcel podotknúť, že, viete, akože referendum v Anglicku nazvať, že občania boli oklamaní? Nie. Ja by som vás chcel upozorniť, že občania rozhodli. Rozhodli v referende, že chcú vystúpiť. Preboha, prečo z nich robíte hlupákov? Oni sa chceli, oni sa rozhodli vystúpiť. No tak vystúpili. Ďakujem.
Danko, Andrej, podpredseda NR SR (2024-05-14):
Reagoval na vás, pán poslanec. Poprosím, žiadne bilbordy neukazujte, či čo to tam máte za vizuály nejaké, dobre? Poslanec Pročko s reakciou na faktické.
Danko, Andrej, predseda NR SR (2019-12-05):
Prosím, prezentujme sa a hlasujeme. (Hlasovanie. Prítomných 74 poslancov, za 64, proti nikto, zdržalo sa 10. Ruch a potlesk v sále.) Vážení páni poslanci, vážené panie poslankyne, náš záver štvorročného obdobia som si úplne predstavoval inak, ale konštatujem, že Národná rada nie je uznášania schopná. Vyhlasujem prestávku v zmysle rokovacieho poriadku a budeme pokračovať. Myslím 15-minútová prestávka. Musím pozrieť. Ale v zmysle rokovacieho poriadku 50 minút, pán Knapp? Dobre, 18.50 pokračujeme prerokovaním, hlasovaním. A neviem, za čo nás boh trestá. (Prestávka.) (Po prestávke.)
Fecko, Martin, poslanec NR SR (2011-02-08):
Ďakujem pekne, pán predseda. Vážené kolegyne, kolegovia, Národná rada Slovenskej republiky uznesením č. 235 zo 14. decembra 2010 pridelila vládny návrh zákona, ktorým sa mení a dopĺňa zákon č. 64/1997 Z. z. o užívaní pozemkov v zriadených záhradkových osadách a vyporiadaní vlastníctva k nim v znení neskorších predpisov (tlač 151), na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre pôdohospodárstvo a životné prostredie. Za gestorský výbor určila Výbor Národnej rady Slovenskej republiky pre pôdohospodárstvo a životné prostredie. Výbory prerokovali predmetný vládny návrh v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona podľa § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Oba výbory Národnej rady Slovenskej republiky, ktorým bol vládny návrh zákona pridelený, s ním súhlasili a odporučili ho Národnej rade schváliť s pripomienkami tak, ako ich máte uvedené v IV. časti spoločnej správy. Gestorský výbor odporúča hlasovať o bodoch spoločnej správy nasledovne: o bodoch spoločnej správy č. 1 až 13, 15 a 16 hlasovať spoločne s návrhom gestorského výboru uvedené body schváliť, o bodoch spoločnej správy č. 14 a 17 hlasovať spoločne s návrhom gestorského výboru tieto body neschváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 64/1997 Z. z. o užívaní pozemkov v zriadených záhradkových osadách a vyporiadaní vlastníctva k nim v znení neskorších predpisov (tlač 151), schváliť. Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 64/1997 Z. z. o užívaní pozemkov v zriadených záhradkových osadách a vyporiadaní vlastníctva k nim v znení neskorších predpisov, vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo a životné prostredie č. 59 z 1. februára 2011. V citovanom uznesení ma výbor poveril predložiť Národnej rade Slovenskej republiky spoločnú správu výborov a splnomocnil podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky. Pán predsedajúci, skončil som. Otvorte, prosím, rozpravu, do ktorej sa hlásim ako prvý.
Kollár, Boris, predseda NR SR (2022-06-16):
Dávam slovo spoločnému spravodajcovi z výboru pre obranu a bezpečnosť poslancovi Lukášovi Kyselicovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán poslanec, máte slovo.
Viskupič, Jozef, poslanec NR SR (2015-06-15):
Rozmýšľam, že či naozaj nie je pravdou to, čo dlhodobo a neustále opakujeme, a mám pocit, že je, pretože tento, opäť sa tá schôdza zvrháva do toho, že niekto povie, že to je kauza jednej strany, druhý sa bráni, že predsa tam predseda vlády pil kolu a podobne. Kdežto problém je zakopaný úplne, úplne inde. Ak by to aj bola kauza pravice, tak prečo z tej pravice po sedem a pol roku vlády Roberta Fica nikto nesedí? Ak by to bolo naopak, prečo na druhej strane zase nie je premiér tejto krajiny, ktorý ten byt podľa toho spisu navštevoval, nie je riešený tými orgánmi, ktoré máme. A, upsa-hejsa, máme to opäť v pléne parlamentu a budeme sa tu cez politické spektrá dohadovať o tom, kto má viac pravdy alebo menej. Pritom s týmto my nepohneme ani kúsok. Čo pohnúť môžme, a to si označil veľmi dobre, a to je, aby sme týmto orgánom činným v trestnom konaní absolútne rozviazali ruky a išli podľa hesla v týmto kauzách: „Padni, komu padni.“ Politik, ktorý prekročí zákon alebo spolu s ním aj oligarchovia v pozadí, predsa by mali dostať po ušoch spôsobom, že nebudú stáť nad zákonom a nebudú sa tu poslankyne a poslanci parlamentu dohadovať na tom, kto má väčšiu prezentáciu. Proste my máme a vy to máte sedem a pol roka do terajšieho dňa v rukách, aby ste nastavili pravidlá tak, že keď niekto privatizuje za provízie, resp. rozdeľuje verejné financie za provízie, má ísť sedieť. A výsledky nula. Za vašej sedemapolročnej vlády, takisto ako za predchádzajúcich, nula.
Paška, Pavol, predseda NR SR (2014-10-22):
Ďakujem pán spravodajca, otváram rozpravu. Mám písomné prihlášky, za klub MOST – HÍD pán poslanec Švejna, za klub SMER – sociálna demokracia pána poslanec Martvoň a za klub SDKÚ – DS pán poslanec pán poslanec Kaník. Potom mám ešte písomné prihlášky od pánov poslancov Mihála, Chrena, Madeja, Hudackého, Beblavého, Hlinu, Lipšica, Kollára, Petráša, Zajaca, Viskupiča a Novotného. Pán poslanec Švejna, nech sa páči, máte slovo.
D. Lipšic, podpredseda vlády a minister spravodlivosti SR: (2004-05-13):
Okrem štandardných foriem policajnej spolupráce je v zmluve zahrnutá aj spolupráca formou cezhraničného prenasledovania, cezhraničného sledovania a použitia agenta. Priamu a operatívnu spoluprácu v konkrétnych oblastiach podľa zmluvy budú vykonávať príslušné útvary ministerstiev vnútra, ministerstiev dopravy a ministerstiev financií, ktoré budú oprávnené uzatvárať protokoly na jej vykonávanie. Zmluva medzi Slovenskou republikou a Rakúskou republikou o policajnej spolupráci bola podpísaná dňa 13. februára tohto roku vo Viedni. Vážené pani poslankyne, vážení páni poslanci, po zohľadnení významu zmluvy v oblasti medzinárodnej policajnej spolupráce, ako aj s konštatovaním, že predložený text zmluvy je v súlade so zahraničnopolitickou orientáciou Slovenskej republiky, jej právnym poriadkom, so všeobecnými normami a zásadami medzinárodného práva, odporúčam s medzinárodnou zmluvou vysloviť súhlas. Ďakujem, pán predsedajúci.
Pčolinský, Peter, podpredseda NR SR (2023-03-31):
Pán poslanec Galis, prosím vás, nevyrušujte.
Senko, Ján, poslanec NR SR (2018-06-14):
Ďakujem za slovo, pán podpredseda. V súlade s rozhodnutím Výboru Národnej rady Slovenskej republiky pre kultúru a médiá, ktorý bol určený ako gestorský výbor, podávam Národnej rade správu, spoločnú správu výborov Národnej rady k prerokovávanému návrhu zákona. Národná rada Slovenskej republiky uznesením č. 1162 z 15. mája 2018 pridelila vládny návrh zákona, ktorým sa mení a dopĺňa zákon č. 185/2015 Z. z. Autorský zákon v znení zákona č. 125/2016 Z. z. a ktorým sa menia a dopĺňajú niektoré zákony, ktorý máme pod tlačou 948, na prerokovanie ústavnoprávnemu výboru a Výboru Národnej rady Slovenskej republiky pre kultúru a médiá. Uvedené výbory predmetný návrh zákona prerokovali v stanovenom termíne. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Predmetný vládny návrh zákona výbory prerokovali a odporučili schváliť s pozmeňujúcimi a doplňujúcimi návrhmi, a to ústavnoprávny výbor uznesením č. 397 z 5. júna 2018 a Výbor Národnej rady pre kultúru a médiá uznesením č. 106 z 5. júna 2018. Výbory Národnej rady Slovenskej republiky, ktoré predmetný návrh zákona prerokovali, prijali pozmeňujúce a doplňujúce návrhy, ktoré sú súčasťou spoločnej správy v jej časti IV. Gestorský výbor na základe stanovísk výborov vyjadrených v ich uzneseniach a uvedených pod bodom III tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona v zmysle zákona Národnej rady o rokovacom poriadku odporúča gestorský výbor Národnej rade Slovenskej republiky uvedený návrh zákona v znení schválených pozmeňujúcich a doplňujúcich návrhov schváliť. O pozmeňujúcich a doplňujúcich návrhoch, ktoré sú uvedené, ako som hovoril, v časti IV spoločnej správy, gestorský výbor odporúča hlasovať spoločne o bodoch 1 až 4 s odporúčaním schváliť. Spoločná správa výborov Národnej rady o výsledku prerokovania predmetného návrhu zákona vo výboroch Národnej rady v druhom čítaní bola schválená uznesením Výboru Národnej rady Slovenskej republiky pre kultúru a médiá pod č. 121 z 12. júna 2018. Gestorský výbor ma určil za spoločného spravodajcu výborov a poveril ma, aby som predniesol spoločnú správu o výsledku prerokovania predmetného návrhu zákona na schôdzi Národnej rady v zmysle zákona o rokovacom poriadku Národnej rady Slovenskej republiky v súlade s jeho príslušnými uzneseniami. Pán predsedajúci, otvorte rozpravu.
Hus, Igor, poslanec NR SR (2020-11-05):
Môžem? Dobre. Ďakujem vám, pán minister, viete, každý z vás na tom ministerstve zdedil pár kostlivcov, ktoré vám vypadávajú zo skrine. Ja som si toho vedomý, ani vás za to neviním, ale medzi Košicami a Bratislavou vnímam aj ja dva najkritickejšie úseky, ktoré sa priamo dotýkajú Turca, či je to tunel Višňové – Dubná Skala, alebo proste je tento variant, o ktorom ste teraz nehovoril. Chcem sa spýtať, nejaký termín realizácie, či máme tam odhad? Lebo ja som vás pozorne počúval. Všetky tie úkony, ktoré prevádzate, takisto som si vedomý, že to trvá určitú dobu, ale nejaký predbežný, predbežný termín či začatia výstavby, alebo proste ukončenie plánovaného, plánovanej, ukončenie plánovanej výstavby.
Laššáková, Jana, podpredsedníčka NR SR (2015-12-09):
Pán poslanec Mikloško, chcete reagovať? Treba sa prihlásiť. Nech sa páči, trojku stlačte, tak budete mať dve minúty faktickú. Nech sa páči, pán poslanec Mikloško.
Laššáková, Jana, podpredsedníčka NR SR (2015-11-12):
Prosím spoločného spravodajcu z výboru pre obranu a bezpečnosť poslanca Augustína Hambálka, aby podal správu o výsledku prerokovania návrhu zákona vo výboroch. Nech sa páči, pán spravodajca.
Mihál, Jozef, poslanec NR SR (2017-09-12):
Chcem vás, pán kolega, upozorniť, že nie sme v druhom čítaní. Sme v prvom čítaní. Skúste si pozrieť, o čom sa vlastne rokuje. No a jednoducho k tým počtom. Ako táto debata je naozaj strašne trápna, že sa snažíte hodiť na mňa, na Ivetu Radičovú a ja neviem ešte na koho z minulosti problém, ktorý sa volá sociálne služby. Skrátka a dobre. Prvá vláda Roberta Fica štyri roky. Druhá vláda Roberta Fica ďalšie štyri roky. Tretia vláda Roberta Fica zatiaľ dva roky. To je desať rokov, počas ktorých ste vy obsadzovali ministerstvo práce vašimi ministrami. A výsledok je taký, aký je. Že ľudia z praxe pošlú k novele zákona o sociálnych službách temer tisíc pripomienok, z toho vyše 600 zásadných. Mne to môže byť srdečne jedno, ale zodpovedajte sa tým zriaďovateľom a tým organizáciám. Tým skladajte účet, prečo je tá novela taký paškvil, prečo ju takto odmietajú. Ja ako poslanec v ich mene dávam návrh na vrátenie zákona predkladateľovi. Tu je zbytočné sa baviť o tých detailoch. Na to by sme tu mohli sedieť tri dni. Je to jednoducho jeden paškvil. Ľudia z praxe to odmietli. Treba to vrátiť späť na ministerstvo, nech si robia poriadne svoju robotu.
Laššáková, Jana, podpredsedníčka NR SR (2015-07-01):
Pán poslanec Bublavý, nech sa páči.
Laurenčík, Milan, podpredseda NR SR (2020-09-17):
Dovolím si vás upozorniť aj kolegov, ktorí máte zle nasadené rúška, aby ste si ich dali poriadne, bol som upozornený na to. Ďakujem veľmi pekne.
Blanár, Juraj, podpredseda NR SR (2021-09-17):
Pani poslankyňa Zita Pleštinská, nech sa páči.
Kalmárová, Viera, poslankyňa NR SR (2024-02-02):
Ďakujem za slovo. Pán kolega Šmilňák, vy patríte k mojim obľúbeným rečníkom, lebo často horíte spravodlivým hnevom a zároveň veríte, že dobro sa skrýva v každom človeku. Ja taký optimista nie som, budem o tom hovoriť neskôr. Naozaj ste sa úprimne dovolávali svedomia, rozumu, zodpovednosti tých, ktorí napokon rozhodnú. Uvidíme, aký to bude mať konečný efekt. Ja si tiež kladiem otázku, že prečo došlo k pozmeňujúcim návrhom, ktoré predložil pán Gašpar. Určite nie preto, že by mal záujem reagovať na nejaké pripomienky odborníkov. Keby to tak bolo a išlo by o kvalitu, tak by bol úplne normálny legislatívny proces a koalícia by nerátala s tým, že ten zákon bude prijatý ešte pred Vianocami, čiže toto vo veci nebolo. Určite nebolo vo veci ani to, že by koalícia brala do úvahy pripomienky opozície. Opozícia ten čas využila na to, aby vytvorila priestor pre stanoviská odborníkov a prípadne pre externé prostredie. To bola naša rola. A to, ak, či to už niekto prizná, alebo nie, vyvolávajú silné, silnejúce protesty a hrozba z výsledku konania na Ústavnom súde. A toto všetko viedlo k podhodeniu tých pár kostičiek. Inak to naozaj nevidím. Niektoré veci sa mierne zlepšili, ale iné sa ešte zhoršili, napríklad predĺženie doby na dovolanie ministra. Ďalšie, zníženie sadzieb pri subvenčnom podvode, v tej najvyššej kategórii, tiež o tom budem hovoriť. Došlo k sprísneniu... (Prerušenie vystúpenia časomerom.)
B. Bugár, podpredseda NR SR: (2004-09-23):
Pán podpredseda vlády, nech sa páči, môžete sa vyjadriť k rozprave.
Gál, Gábor, poslanec NR SR (2015-12-15):
Podpredseda. (Povedané s úsmevom.) Ja vám ďakujem za slovo. Vážené kolegyne, vážení kolegovia, v mene poslaneckého klubu strany MOST – HÍD vám chcem zaželať krásne a pokojné Vianoce a šťastlivý nový rok. Kellemes Karácsonyi ünnepek boldog, új évet kivánok mindenkinek. (Potlesk.)
Kéry, Marián, poslanec NR SR (2014-07-03):
Pán podpredseda vlády Slovenskej republiky, chcem sa poďakovať za obsiahlu odpoveď. Ešte jedna taká doplňujúca otázka. Máte dojem, že štáty V4, čo sa týka zahraničnej politiky, ťahajú za jeden povraz? Ďakujem.
Grendel, Gábor, podpredseda NR SR (2021-02-24):
Pán poslanec Suja, nech sa páči.
Suja, Miroslav, poslanec NR SR (2022-12-07):
Preto tento návrh podporím. (Prerušenie vystúpenia predsedajúcim.)
Blanár, Juraj, podpredseda NR SR (2021-05-12):
Do rozpravy sa prihlásil pán predkladateľ Mazurek. Nech sa páči.
R. Zmajkovičová, poslankyňa: (2007-06-26):
Čo sa týka vetovaného uznesenia predsedom alebo schváleného uznesenia zastupiteľstvom, tam je to len dosúladiť s trojpätinovou väčšinou obecného zastupiteľstva. Takže s 369-kou ani tu nevidím žiaden problém.
Blanár, Juraj, podpredseda NR SR (2022-05-11):
Tri faktické poznámky na vaše vystúpenie. Ako prvý pán poslanec Suja.
Bugár, Béla, podpredseda NR SR (2018-10-23):
Ešte predtým, páni poslanci, procedurálne návrhy, možnože sa mýlite, ale zbytočne, lebo hlasujeme. Takže, nech sa páči, prezentujme sa a hlasujme o určení výborov, ako aj potrebné lehoty na prerokovanie tohto návrhu vo výboroch. (Hlasovanie.) Prítomných 144, za 128, zdržalo sa 16 poslancov. Návrh bol schválený. Dávam slovo pánovi poslancovi Balážovi, aby uviedol hlasovanie v prvom čítaní o vládnom návrhu zákona o hazardných hrách (tlač 1136). (Hlasovanie o vládnom návrhu zákona o hazardných hrách a o zmene a doplnení niektorých zákonov , tlač 1136.)
B. Bugár, podpredseda NR SR: (2004-06-25):
(Hlasovanie.) Prítomných je 126 poslancov, za návrh 125, nehlasoval 1. Konštatujem, že sme schválili tento vládny návrh zákona. Ďakujem, pani spravodajkyňa. A teraz pristúpime k hlasovaniu o vládnom návrhu zákona o mediácii a o doplnení niektorých zákonov (tlač 549). Spoločným spravodajcom je predseda výboru Drgonec. Nech sa páči, pán poslanec, máte slovo. J. Drgonec, poslanec: Dámy a páni, v rozprave nevystúpil nijaký poslanec, z čoho vyplýva, že neboli predložené ani nijaké pozmeňujúce návrhy. Pokiaľ ide o postoj gestorského výboru, gestorský výbor odporúča hlasovať o pozmeňujúcich a doplňujúcich návrhoch tak, že najskôr budeme hlasovať o bodoch 1, 2, 3, 4, 5, 6, 7, 9, 11, 12, 13, 14, 15, 16, 17, 18, 19, 20, 21, 23 s návrhom gestorského výboru schváliť. Pán podpredseda...
Kresák, Peter, poslanec NR SR (2017-02-09):
Ďakujem pekne, pán predsedajúci. Teda, vážené dámy a páni, kolegyne, kolegovia, dovoľte, aby som ako určený spravodajca podľa § 73 ods. 1 zákona o rokovacom poriadku vystúpil v prvom čítaní. Návrh zákona sa prerokúva v skrátenom legislatívnom procese a tento proces bol schválený uznesením Národnej rady zo dňa 9. februára 2017. Návrh zákona po formálnej stránke, formálnoprávnej stránke spĺňa všetky náležitosti, ktoré vyžaduje zákon o rokovacom poriadku a rovnako aj legislatívne pravidlá tvorby zákonov. Predseda Národnej rady vo svojom rozhodnutí navrhol, aby vládny návrh zákona prerokovali ústavnoprávny výbor a výbor pre financie a rozpočet. Za gestorský výbor bol pritom určený práve ústavnoprávny výbor. Zo znenia vládneho návrhu, ako aj z úvodného slova pani podpredsedníčky vlády je zrejmý účel navrhovanej úpravy, a preto neni asi potrebné, aby som na tomto mieste zopakoval alebo opakoval to, čo už bolo povedané. Ako spravodajca, ktorý bol určený navrhnutým gestorským výborom preto odporúčam, aby sa Národná rada po všeobecnej rozprave uzniesla na tom, že vládny návrh zákona prerokuje aj v druhom čítaní. Odporúčam zároveň vládny návrh zákona prideliť výborom vrátane určenia gestorského výboru v zmysle uvedeného a prečítaného rozhodnutia predsedu Národnej rady. Navrhujem, aby výbory prerokovali vládny návrh zákona ihneď. Pán predsedajúci, otvorte, prosím, rozpravu, všeobecnú rozpravu k tomuto návrhu zákona. Ďakujem.
Petrák, Ľubomír, poslanec NR SR (2018-10-17):
Vážený pán predsedajúci, ďakujem za slovo. Vážené kolegyne, kolegovia, odôvodnenie návrhu zákona je úplne jednoduché. Cieľom návrhu zákona je posunutie termínu posudzovania znakov závislej práce u fyzickej osoby, ktorá odplatne vykonáva šport za športovú organizáciu na základe zmluvy o profesionálnom vykonávaní športu z pohľadu zákona o sociálnom poistení a zákona o zdravotnom poistení v znení neskorších predpisov. Inými slovami, predlžujeme súčasne platný právny stav o ďalšie tri roky, počas ktorých verím, že sa nám podarí nájsť zmysluplné a systémové riešenie tak, aby športovci boli dôchodkovo a zdravotne zabezpečení ako všetci ostatní pracujúci, v úvodzovkách. Viem, že tento stav nie je úplne najšťastnejšie riešenie z pohľadu športovcov z hľadiska ich dôchodkového zabezpečenia, ale na druhej strane je to platný stav, ktorý bol zavedený na základe žiadosti športovcov pri návrhu zákona o športe. Ale hovorím, že v tom ďalšom období som si plne vedomý toho, že bude potrebné prijať platnú úpravu, aby sme našli systémové riešenie tak, aby aj športovci mali zodpovedajúce dôchodkové zabezpečenie. Ďakujem pekne.
Jurinová, Erika, podpredsedníčka NR SR (2012-07-31):
Pán spravodajca, ja vás len upozorním, že vy môžete vystúpiť kedykoľvek v rozprave. (Výkriky a hlasy v sále.) No dobre. Páni poslanci, dosť! Nech sa páči, pán poslanec Frešo, nech sa páči. (Výkriky a hlasy v sále.) Áno, moment, ešte pán poslanec Frešo, nech sa páči.
Danko, Andrej, podpredseda NR SR (2024-06-20):
Takže vzhľadom na vyhodnotenie všetkých procedurálnych návrhov hlasovanie... prerušujem schôdzu do 20.35 h, kedy by sme mali pokračovať v hlasovaní. (Prestávka.)
Pčolinský, Peter, podpredseda NR SR (2022-10-20):
Ďakujem, prerušujem rokovanie o tomto bode programu. Pristúpime k druhému čítaniu o návrhu na vyslovenie súhlasu Národnej rady Slovenskej republiky s Dohodou o ochrane investícií medzi Európskou úniou a jej členskými štátmi na jednej strane a Singapurskou republikou na strane druhej. Návrh vlády je uvedený ako tlač 1115. Návrh odôvodní podpredseda vlády a minister financií Igor Matovič. Prosím ho, aby sa ujal slova. (Rokovanie o návrhu na vyslovenie súhlasu Národnej rady Slovenskej republiky s Dohodou o ochrane investícií medzi Európskou úniou a jej členskými štátmi na jednej strane a Singapurskou republikou na strane druhej , tlač 1115.)
P. Paška, predseda NR SR: (2009-06-18):
Spravodajcom z výboru pre sociálne veci a bývanie je pani poslankyňa Belásová.
P. Hrušovský, predseda NR SR: (2004-01-20):
(Hlasovanie.) 147 prítomných, 68 za, 24 proti, 55 sa zdržalo. Neschválili sme pripomienku pod bodom č. 7. Ďalší návrh.
Sulík, Richard, predseda NR SR (2011-06-29):
Pani poslankyňa Laššáková.
Blanár, Juraj, podpredseda NR SR (2022-12-19):
Páni poslanci, poprosím vás o pokoj!
Glück, Richard, poslanec NR SR (2024-02-16):
Ďakujem pekne za slovo. V prvom rade chcem oceniť vaše vystúpenie konštruktívne a chcem sa len opýtať, možno ste to aj povedali, len mi to ušlo, že či máte vyčíslený nejaký dopad na štátny rozpočet v prípade takejto zmeny. Ďakujem.
Grendel, Gábor, podpredseda NR SR (2022-09-29):
Otváram rozpravu, do ktorej som dostal jednu písomnú prihlášku za poslanecký klub strany SaS od pána poslanca Mariana Viskupiča. Takže, nech sa páči, pán poslanec, máte slovo.
Laurenčík, Milan, podpredseda NR SR (2021-02-03):
Faktickú poznámku má aj poslanec pán Miroslav Suja, nech sa páči.
J. Budaj, poslanec: (2002-03-20):
F. Halmeš, poslanec: Ďakujem. O tomto návrhu teda nebudeme hlasovať. Pristúpime k hlasovaniu o ďalšom pozmeňujúcom návrhu, ktorý predniesla pani poslankyňa Rusnáková a ktorý má 3 body. Jej želanie je hlasovať o všetkých troch bodoch samostatne.
Danko, Andrej, predseda NR SR (2016-04-18):
Poprosím vás, môžem vás poprosiť o jednu vec? Sme Národná rada Slovenskej republiky. Keď vieme dôstojne vyriešiť priebehy minút ticha, ktoré sú našou vizitkou a nemali by byť medzi nami pretekmi, majme úctu k hymne Slovenskej republiky. Môžeme sa tu vzájomne zasmiať na sebe, či povieme Jóžef alebo Čéfalfyová a ja sa pani poslankyni ospravedlním kyticou kvetov, ale nerobme zo symbolov Slovenskej republiky teatrálne gestá. Nedalo mi, aby som sa ako predseda Národnej rady takto nevyjadril. (Potlesk.) Napriek tomu som povinný zaregistrovať a zvážiť návrh zmeny programu, aký ste uviedli. Poprosím vás, pán poslanec Matovič.
Kollár, Boris, predseda NR SR (2021-10-21):
Pán poslanec Vašečka.
P. Hrušovský, predseda NR SR: (2004-12-14):
(Hlasovanie.) 125 prítomných, 60 za, 26 proti, 35 sa zdržalo, 4 nehlasovali. Návrh na zaradenie nového bodu programu sme neschválili. Páni poslanci, teraz pristúpime k hlasovaniu o návrhu rozpočtu Sociálnej poisťovne na rok 2005 , ktorý prerokúvame ako tlač 880. Poprosím pani poslankyňu Navrátilovú. (Reakcia z pléna.) Áno, hneď poviem, pani poslankyňa. Pôvodne bol tento bod zaradený pod č. 47 a tlačou 880. Pani poslankyňa Navrátilová. Pán poslanec Madej. Zapnite pána poslanca Madeja.
Glváč, Martin, podpredseda NR SR (2019-02-05):
Ďakujem. S faktickými poznámkami nikto. Končím možnosť prihlásiť sa. Vyhlasujem rozpravu za skončenú. Pán navrhovateľ nechce k rozprave zaujať stanovisko. Pán spravodajca? Nie. Prerušujem rokovanie o tomto bode programu. Budeme pokračovať druhým čítaním o vládnom návrhu zákona, ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je pod tlačou 1201. Spoločná správa výborov má tlač 1201a. Poprosím pána ministra dopravy a výstavby Slovenskej republiky Árpáda Érseka, aby návrh zákona odôvodnil. Nech sa páči.
Štefanec, Ivan, poslanec NR SR (2013-06-17):
Ďakujem pekne, pani predsedajúca. Pán poslanec Frešo nastolil presné otázky, ktoré je potrebné zodpovedať a ku ktorým by sa pán minister mal vyjadriť. Pán minister už vo svojom vystúpení naznačil, že nechce a nemá ani záujem o vyšetrenie tejto kauzy. Považujem to za veľmi dôležité, pretože pokiaľ sa vláda bude stavať takto nevšímavo nielen k zodpovedaniu týchto otázok, ale aj vôbec k celému bagatelizovaniu tohto významného rozkrádania verejných zdrojov, tak sa ďalej nepohneme. Je to ďalší zo škandálov, ktorý nesie pečať vládnej strany, a zdá sa, že vládna strana podľa všetkého naozaj nemá záujem o vyšetrenie. Ďakujem.
Kollár, Boris, predseda NR SR (2023-05-10):
Otváram rozpravu v rámci tretieho čítania . Hlási sa niekto z poslancov, prosím, do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Martinák, Ľuboš, poslanec NR SR (2013-10-16):
Pán predseda, prosím, dajte hlasovať o tom, že Národná rada Slovenskej republiky v súlade s vaším rozhodnutím prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre pôdohospodárstvo a životné prostredie, ďalej, aby za gestorský výbor určila hlasovaním Výbor Národnej rady Slovenskej republiky pre pôdohospodárstvo a životné prostredie s tým, že určené výbory vládny návrh zákona prerokujú v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
D. Jarjabek, poslanec: (2005-05-24):
Navrhovanou novelou zákona chceme túto medzeru v právnych predpisoch odstrániť. V priamej súvislosti s navrhovanými doplnenými zákonmi je aj druhá navrhovaná zmena, keď navrhujeme doplniť vekovú kategóriu divákov do 15 rokov pri klasifikácii programov podľa vekovej hodnosti. Súdy budú stíhať v budúcnosti už aj 14-ročných páchateľov, ktorí často do praxe prenášajú, čo sa naučili z relácií, ktoré sledovali potajomky, aj napriek zákazu rodičov. Preto sa nazdávam, že ak sme schválili možnosť skoršieho postihu mladistvých, potom je našou mravnou povinnosťou napraviť svoju neúmyselnú chybu a do zákona vrátiť vekovú kategóriu do 15 rokov ako skupinu divákov, pre ktorých niektoré typy programovo nie sú vhodné. Ďakujem za pozornosť.
Šebová, Zuzana, poslankyňa NR SR (2022-02-11):
Ďakujem pekne. Vážený pán predsedajúci, vážené panie poslankyne, páni poslanci, vážení prítomní, Osobitný kontrolný výbor Národnej rady Slovenskej republiky na kontrolu činnosti Vojenského spravodajstva predkladá v súlade s § 9 zákona 166/2003 o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov správu výboru o stave použitia informačno-technických prostriedkov za rok 2021. V súlade s § 9 zákona č. 166/2003 o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov výbor požiadal Ministerstvo obrany Slovenskej republiky v mesiaci december 2021 o zaslanie správy o použití informačno-technických prostriedkov za rok 2021. Správu o použití informačno-technických prostriedkov za rok 2021 predložilo ministerstvo obrany vo verzii neobsahujúcej utajované skutočnosti. Údaje o použití informačno-technických prostriedkov tak boli, ako boli predložené, sú uvedené v predloženej správe. Osobitný kontrolný výbor Národnej rady Slovenskej republiky na kontrolu činnosti Vojenského spravodajstva uvedenú správu prerokoval na 11. schôdzi výboru dňa 10. februára 2022, prijal uznesenie, ktorým vzal predmetnú správu na vedomie a odporúča Národnej rade Slovenskej republiky prijať uznesenie, ktoré vám teraz prečítam. Uznesenie Národnej rady Slovenskej republiky z 11. februára 2022 k Správe Osobitného kontrolného výboru Národnej rady Slovenskej republiky na kontrolu činnosti Vojenského spravodajstva o stave použitia informačno-technických prostriedkov za rok 2021 (tlač 845). Národná rada Slovenskej republiky berie na vedomie Správu Osobitného kontrolného výboru Národnej rady Slovenskej republiky na kontrolu činnosti Vojenského spravodajstva o stave použitia informačno-technických prostriedkov za rok 2021. Ďakujem pekne, pán predsedajúci, otvorte, prosím, rozpravu.
Paška, Pavol, predseda NR SR (2014-10-22):
Ďakujem pekne, pán podpredseda vlády. Chce spravodajca? Nie. Prerušujem rokovanie o tomto bode programu. Budeme pokračovať druhým čítaním o vládnom návrhu zákona č. 595 o dani z príjmov, je to tlač 1123. Spoločná správa je tlač 1123a. Pán minister, poprosím o uvedenie vládneho návrhu zákona. (Rokovanie o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa menia a dopĺňajú niektoré zákony , tlač 1123.)
Malatinec, Roman, poslanec NR SR (2024-09-10):
Vážený pán predsedajúci, v rozprave k návrhu zákona vystúpili poslanci pán Hargaš a pán Zahorčák, ktorí podali pozmeňujúce návrhy. Aby sme mohli hlasovať o pozmeňujúcich a doplňujúcich návrhoch podaných v rozprave, dajte, prosím, hlasovať o skrátení lehoty podľa § 83 ods. 4 zákona o rokovacom poriadku.
Záhumenský, Marian, poslanec NR SR (2012-12-17):
Ďakujem pekne. Vážená pani predsedajúca, vážený pán minister, ctené kolegyne, kolegovia, predkladám spravodajskú správu. Výbor Národnej rady Slovenskej republiky pre pôdohospodárstvo a životné prostredie svojím uznesením č. 71 z 20. novembra 2012 ma určil za spravodajcu k vládnemu návrhu zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov a ktorým sa dopĺňajú niektoré zákony. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho v súlade s § 72 ods. 2 rokovacieho poriadku na rokovanie dnešnej 11. schôdze Národnej rady Slovenskej republiky. Konštatujem, že uvedený návrh spĺňa po formálnoprávnej stránke všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy, o hospodárnom, hospodárskom a finančnom dopade a vplyvu na štátny rozpočet. Osobitná časť dôvodovej správy obsahuje odôvodnenie jednotlivých ustanovení. Problematika vládneho návrhu zákona je upravená v práve Európskej únie, nie je obsiahnutá v judikatúre Súdneho dvora Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo 6. novembra 2012 č. 255 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre pôdohospodárstvo a životné prostredie. Za gestorský výbor navrhujem Výbor Národnej rady Slovenskej republiky pre pôdohospodárstvo a životné prostredie. Odporúčam, aby určené výbory predmetný vládny návrh zákona prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pani predsedajúca, skončil som, prosím, otvorte rozpravu.
Grendel, Gábor, podpredseda NR SR (2021-11-23):
Päť faktických poznámok. Končím možnosť prihlásiť sa s faktickými poznámkami. Pani poslankyňa Jana Vaľová.
Danko, Andrej, predseda NR SR (2017-03-31):
Ďakujem. Zabudol som povedať, že pán poslanec Krajniak vystupuje za poslanecký klub SME RODINA. Nasleduje pán poslanec Martin Klus za poslanecký klub strany Sloboda a Solidarita.
Blanár, Juraj, poslanec NR SR (2016-12-06):
Pán predseda, ďakujem pekne. Ospravedlňujem sa, ale chcem dodatočne opraviť môj prístup ku hlasovaniu o pozmeňujúcom návrhu k deklarácii pani poslankyni Zimenovej. Nesúhlasím s týmto pozmeňujúcim návrhom, avšak pri hlasovaní som si neuvedomil, že práve o tom teraz hlasujeme, som hlasoval „za“, aby to bolo zaprotokolované.
Fedor, Martin, poslanec NR SR (2014-01-29):
Ďakujem za príspevok. Len v stručnosti. My chceme mať policajtov, chceme mať efektívny aj represívny aparát. Ale tento musí byť dôsledne kontrolovaný, aby boli nastavené mechanizmy následnej kontroly tak, aby práve príslušníci týchto represívnych orgánov nemohli konať svojvoľne. A keď nejaké podozrenia vzniknú, aby bolo zaručené, že tieto podozrenia budú riadne a nestranne vyšetrené. Pani poslankyni Mezenskej chcem len povedať toľko, že nie, nejednalo by sa o novú inštitúciu. Nie, ja nie som prívrženec nových inštitúcií. Išlo by o reorganizovanie toho, ako to funguje, resp. nefunguje v súčasnosti, keď vidíme, že inšpekcia ministra vnútra podlieha priamo ministrovi vnútra. Takže kontrolovaní, alebo tí, ktorí majú byť kontrolovaní, podliehajú priamo tomu, ktorý zamestnáva tých, ktorí sú kontrolóri. Jednoducho tam je priama podriadenosť. Takže ja som za vytvorenie, vytiahnutie tejto inšpekcie spod právomoci ministra vnútra a to by bola podľa môjho názoru efektívne zorganizovaná kontrolná inštitúcia, ktorá môže fungovať. Pretože, žiaľ, len na odvolávanie sa na svedomie nám nepomôže. Máme zákony, ktoré treba riadne kontrolovať. Máme políciu, ktorú treba ale riadne kontrolovať.
Ďuriš Nicholsonová, Lucia, podpredsedníčka NR SR (2016-10-21):
Ďakujem pekne. Ďakujeme pekne aj my, pani poslankyňa Zemanová. Chcem sa opýtať pána ministra, či chce zareagovať na to, čo odznelo v rozprave. V rámci rozpravy alebo v záverečnom slove? Končím rozpravu k tomuto bodu programu. Poprosím pána ministra, aby sa ujal záverečného slova.